b'\n_START_ARTICLE_\nValtioneuvoston periaatep\xc3\xa4\xc3\xa4t\xc3\xb6s\n_START_PARAGRAPH_\nValtioneuvoston periaatep\xc3\xa4\xc3\xa4t\xc3\xb6s on Suomen valtioneuvoston asiakirja, jolla annetaan valtionhallinnolle ohjeita ja suuntaviivoja asioiden valmistelulle. Periaatep\xc3\xa4\xc3\xa4t\xc3\xb6kset ovat l\xc3\xa4hinn\xc3\xa4 poliittisia kannanottoja ja luonteeltaan ne ovat valmistelevia p\xc3\xa4\xc3\xa4t\xc3\xb6ksi\xc3\xa4, joilla ei ole v\xc3\xa4litt\xc3\xb6mi\xc3\xa4 oikeudellisia vaikutuksia kansalaisiin. Lopulliset p\xc3\xa4\xc3\xa4t\xc3\xb6kset tekee asiaa k\xc3\xa4sittelev\xc3\xa4 ja valmisteleva viranomainen. Periaatep\xc3\xa4\xc3\xa4t\xc3\xb6kset sitovat sit\xc3\xa4 hallitusta, joka on ne hyv\xc3\xa4ksynyt. Jokainen hallitus p\xc3\xa4\xc3\xa4tt\xc3\xa4\xc3\xa4 erikseen kautensa alussa, mitk\xc3\xa4 aikaisemmilla hallituskausilla hyv\xc3\xa4ksytyist\xc3\xa4 periaatep\xc3\xa4\xc3\xa4t\xc3\xb6ksist\xc3\xa4 ovat voimassa kuluvalla hallituskaudella.'